Νίκος Ιγνατιάδης

Ο Νίκος Ιγνατιάδης (1946-2019) ήταν Έλληνας μαέστρος, πιανίστας, συνθέτης, ενορχηστρωτής και στιχουργός.

Βιογραφία 
Γεννήθηκε στις 5 Μαρτίου το 1946, στην Αθήνα. Ασχολήθηκε με την κλασική μουσική και μετά με την ελαφρά μουσική. Το όνομα του παππού του ήταν Ιγνάθιο το οποίο στη συνέχεια έγινε Ιγνάτιεβιτς στη Ρωσία και Ιγνατιάδης στην Ελλάδα. Το επώνυμο της μητέρας του πατέρα του ήταν Ντβόρζακ, δηλαδή, ανήκε στην οικογένεια του μεγάλου μουσικού Antonín Leopold Dvořák (Αντονίν Ντβορζάκ). Από τη μητέρα του ήταν Ιταλός και  Σμυρνιός. 

Σπούδασε στο Ωδείο Αθηνών και έγινε ένας πολύ επιτυχημένος πιανίστας κλασικής μουσικής. Νωρίς συνέπραξε με τα συγκροτήματα της εποχής The Seagulls, The Stormies και Minis (1965-1966). Το 1967 δημιούργησε τη δική του ορχήστρα η οποία έως το 1975 αριθμούσε 30 μουσικούς. Επίσης, συμμετείχε ως ενορχηστρωτής-διευθυντής ορχήστρας στο Φεστιβάλ Τραγουδιού Θεσσαλονίκης (1974, 1978) αλλά και ως πιανίστας και ενορχηστρωτής στην τηλεοπτικής εκπομπή «Μουσικό Τετράδιο»,1969,ΤΕΔ, και «Μουσικές Παραλλαγές»,1970-1974, ΕΙΡΤ. Διέπρεψε στην ελληνική δισκογραφία τις δεκαετίες ’70-’80, γράφοντας και ενορχηστρώνοντας ορισμένα από τα σημαντικότερα ελληνικά τραγούδια για τους δημοφιλέστερους Έλληνες τραγουδιστές, που παραμένουν αγαπημένα μέχρι σήμερα. Το 1990 τραγούδησε μαζί με τη Μαντώ ένα τραγούδι, «Μόνο οι δυο μας», του οποίου είχε γράψει τη μουσική και τους στίχους. Αυτό το τραγούδι κατέλαβε τη δεύτερη θέση στο διαγωνισμό για την επιλογή τραγουδιού που θα εκπροσωπούσε την Ελλάδα στη Γιουροβίζιον. Επίσης, έπαιξε ως ηθοποιός στην ταινία του Μιχάλη Κακογιάννη, «Ερόικα»,  το 1960.

Συνεργασίες 
Τραγούδησαν τραγούδια του οι: Μπέσσυ Αργυράκη, Γιάννης Πάριος, Λάκης Αλεξάνδρου, Γιάννης Πετρόπουλος, Δήμητρα Γαλάνη, Φίλιππος Νικολάου, Χριστιάνα, Τόλης Βοσκόπουλος, Λίτσα Διαμάντη, Δούκισσα, Ελπίδα, Λευτέρης Μυτιληναίος, Χριστίνα Καράλη, Πασχάλης, Μαρινέλλακ.ά. Έγραφε πολλές φορές ο ίδιος τους στίχους στα τραγούδια του αλλά συνεργάστηκε και με τους: Πυθαγόρα, Τάκη Καρνάτσο, Λευτέρη Παπαδόπουλο, Νίκο Ελληναίο, Δημήτρη Ιατρόπουλο, Κική Σεγδίτσα, Φίλιππο Νικολάου, Κώστα Τριπολίτη, Αντώνη Ανδρικάκη κ.ά.

Διεθνής καριέρα (Ολλανδία) 
Σπουδαία καριέρα έκανε και στην Ολλανδία. Το 1985, ο Ολλανδός τραγουδιστής Benny Neyman τραγούδησε με ολλανδικούς στίχους το τραγούδι του Νίκου Ιγνατιάδη «Waarom Fluister Ik Je Naam Nog» (or «The Beginning») και βρέθηκε στο Νούμερο 1 TOP 40 HIT για πέντε μήνες. Μάλιστα, στην Ολλανδία διηύθυνε τη Μητροπολιτική Ορχήστρα του Άμστερνταμ (Metropole Orkest) σε ένα προσωπικό του δίσκο με τίτλο «The Olympus Symphony»,1988, για την επιτυχία του οποίου τιμήθηκε από τον ίδιο τον πρωθυπουργό της Ολλανδίας, 1989. Παράλληλα ο Ολλανδός διευθυντής ορχήστρας Harry van Hoof και ο Ολλανδός παραγωγός Will Hoebee αποφάσισαν να κάνουν σόλο δίσκους με τον Νίκο Ιγνατιάδη για τη CNR Records. Πολλοί δίσκοι του γνώρισαν επιτυχία όχι μόνο στην Ολλανδία αλλά και στη Νότια Αφρική (Gold), στη Ρωσία, στη Γερμανία, στην Αυστρία και αλλού.

Ακόμα, συνεργάστηκε με κορυφαία ονόματα της παγκόσμιας σκηνής, όπως η Νάνα Μούσχουρη, ο Χούλιο Ιγγλέσιας, ο Σαρλ Αζναβούρ, ο Ντέμης Ρούσσος, ο Αλ Μπάνο και η Ρομίνα.  

«Όταν γνώρισα, έμαθα και είδα σχεδόν τα πάντα γι' αυτόν τον σεμνό πρεσβευτή της Ελλάδας σε όλον τον πλανήτη, έφτασε η στιγμή να γράψω ένα βιογραφικό (του Νίκου Ιγνατιάδη), γιατί μου το ζήτησε η ΕΡΤ. Έχει τραγουδηθεί σε 32 γλώσσες και τοπικές διαλέκτους, έχει πουλήσει 4,5 εκατομμύρια προσωπικούς δίσκους και σε 250 εκατομμύρια δίσκους υπάρχει έστω 1 τραγούδι του. Σε πάρα πολλά CDs που κυκλοφορούν στην Αυστρία, Γερμανία, Ολλανδία και άλλες χώρες, συγκαταλέγεται στους καλύτερους πιανίστες του κόσμου. Για τη Μικρή Πολιτεία, είναι τιμή να κυκλοφορεί έναν τέτοιο δίσκο. Για εμένα είναι τιμή το ότι η χορωδία μου έχει τραγουδήσει τραγούδια του στο διπλό CD "Νίκος Ιγνατιάδης - Η επιστροφή στην πατρίδα" με τη συμμετοχή της κορυφαίας συμφωνικής ορχήστρας Metropole της Ολλανδίας (Metropole Orkest)», (Σπύρος Λάμπρου, από την παρουσίαση στο οπισθόφυλλο του cd για τον Νίκο Ιγνατιάδη από τις εκδόσεις Μικρή Πολιτεία).

Επιστροφή 
Εξ αιτίας προσωπικών προβλημάτων ο Νίκος Ιγνατιάδης αποφάσισε να επιστρέψει στην Ελλάδα το 2004. Θα ακολουθήσει μία ζωντανή συναυλία της ορχήστρας της ΕΡΤ προς τιμήν του Νίκου Ιγνατιάδη με αφορμή την επιστροφή του στην πατρίδα. Το 2007 άρχισε ξανά να γράφει μουσική για νέους δίσκους για την ToCo International. Τα πρώτα δύο άλμπουμς ήταν το «Inspiration» & το «The Most Beautiful & Romantic Melodies» αλλά και το «Greek Feelings», 2016. Άφησε την τελευταία του πνοή στην ηλικία των 73 χρόνων, στις 19 Οκτωβρίου του 2019 μετά από πολύχρονη μάχη με τον καρκίνο.

Διάσημα τραγούδια 
Πάρτι (Χριστίνα Καράλη, 1974)

Έβγα τελάλη μου (Χριστιάνα, 1974)

Χαλάλι (Λευτέρης Μυτιληναίος, 1975)

Κι όλο λέει, λέει (Χριστιάνα, 1975)

Βροχή, αγάπη και φιλιά (Κωστής Χρήστου, 1975)

Όταν τραγουδώ (Τόλης Βοσκόπουλος, 1976)

Χαλιμά (Λάκης Αλεξάνδρου, 1976)

Καίγομαι και λιώνω (Μαίρη Αλεξοπούλου, 1976)

Δε σ’ αγαπώ (Μπέσσυ Αργυράκη, 1977)

Είσαι μια συνήθεια (Λίτσα Διαμάντη, 1978)

Ποτέ να μη χαθείς απ’ τη ζωή μου (Μαρινέλα, 1979)

Γι’ αυτό λοιπόν Μαρία (Πασχάλης, 1979)

Μεγάλη στιγμή (Μπέσσυ Αργυράκη, 1979)

Και καλύτερα (Μαρινέλλα, 1979)

Αχ τι καημός (Δούκισσα, 1980)

Μια θάλασσα γαλάζια (Μπέσσυ Αργυράκη, 1982)

Θάλασσα-θάλασσα (Νίκος Νομικός, 1982) 

Κόκκινο γαρύφαλλο (Γιάννης Πάριος-Χάρις Αλεξίου, 1985 )

Μάη μου (Φίλιππος Νικολάου, 1985)

Όλα για τον έρωτα (Γιάννης Πάριος, 1987)

Ποτέ-ποτέ-ποτέ (Γιάννης Πάριος-Ελένη Δήμου, 1987)

Είσαι Θεός (Γιάννης Πάριος, 1987)

Εξ επαφής (Δήμητρα Γαλάνη, 1988)

Μια ευκαιρία (Δήμητρα Γαλάνη, 1988)

Αν ανοίξεις την καρδιά μου (Ντέμης Ρούσσος, 1995 / Α΄ εκτέλεση: Μπέσσυ Αργυράκη, 1982)

Προσωπικό ύφος 
Θεωρούσε τη μουσική με την οποία ασχολήθηκε δύσκολο είδος και το γεγονός ότι δεν ασχολήθηκε με το φολκλόρ ή το λαϊκό γεγονός τυχαίο. Ήταν τελικά ο λόγος που τον οδήγησε να πάει στο εξωτερικό για να γράφει τη μουσική που ήθελε εκείνος. Χρησιμοποίησε την τεχνολογία στις μουσικές του συνθέσεις γιατί όπως υποστήριζε αν χρησιμοποιήσεις την τεχνολογία με ευαισθησία, τότε μπορείς να αντικαταστήσεις τα φυσικά όργανα αλλά μέχρι ενός βαθμού. Χαρακτηριστικά έλεγε ότι μπορείς να κάνεις καθυστερήσεις δευτερολέπτων για να επιτύχεις κάτι από το αποτέλεσμα που έχει η διεύθυνση μιας ορχήστρας. Επίσης, μπορεί ο συνθέτης να χρησιμοποιεί το πεντάλ ή το τρέμολο με τέτοιο τρόπο ώστε να έχει ένα αποτέλεσμα που να θυμίζει τα φυσικά μουσικά όργανα ή κι ακόμα να χρησιμοποιεί τα φυσικά όργανα πάνω σε μια βάση ήδη έτοιμη και ανάλογα να αφαιρεί στο τελικό αποτέλεσμα ή και να αναμιγνύει φυσικό με τεχνητό ήχο. Στη συνέχεια θα προσθέσει: «Τα πετυχημένα τραγούδια μου εξέφραζαν την εξυπνάδα μου και μέρος των γνώσεων μου. Το ''Αν ανοίξεις την καρδιά μου'' (Μπέσσυ Αργυράκη / Β' εκτέλεση Ντέμης Ρούσσος) υπήρχε μέσα μου από 12 ετών αλλά δεν ακούστηκε επειδή υπερίσχυσαν τα τραγούδια του μυαλού και όχι της καρδιάς μου», Νίκος Ιγνατιάδης (Συνέντευξη στην εκπομπή «Τιμής Ένεκεν», ΕΡΤ, Δαυίδ Ναχμίας, 2007)

Δισκογραφία-Προσωπικοί Δίσκοι 

 Μουσικές Παραλλαγές, Με την ορχήστρα του Νίκου Ιγνατιάδη (σε δικές του συνθέσεις και άλλων Ελλήνων συνθετών), 1974
 Πες πως σήμερα σε γνώρισα, Λάκης Αλεξάνδρου, Μουσική & Στίχοι: Νίκος Ιγνατιάδης (& 1 τραγούδι σε στίχους Πυθαγόρα) 1976
 Η ώρα της αλήθειας, Λάκης Αλεξάνδρου, Μουσική: Νίκος Ιγνατιάδης / Στίχοι: Νίκος Ιγνατιάδης (6), Σόφη Παπά (2), Μίμης Θειόπουλος (2), Ντίνα Μαρκοπούλου (1), Μάνος Κουφιανάκης (1), 1980
 Χιλιάδες αν, Μπέσσυ Αργυράκη, Μουσική: Νίκος Ιγνατιάδης / Στίχοι: Νίκος Ιγνατιάδης (7), Τάκης Καρνάτσος (3), 1982
 Μάη μου,  Φίλιππος Νικολάου, Μουσική: Νίκος Ιγνατιάδης / Στίχοι: Δημήτρης Ιατρόπουλος (5), Φίλιππος Νικολάου (3), 1985
 Όλα για τον έρωτα, Γιάννης Πάριος (& 1 τραγούδι Γιάννης Πάριος-Ελένη Δήμου), Μουσική: Νίκος Ιγνατιάδης / Στίχοι: Λευτέρης Παπαδόπουλος (6), Νίκος Ιγνατιάδης (4), 1987
 Εξ επαφής, Δήμητρα Γαλάνη, Μουσική: Νίκος Ιγνατιάδης / Στίχοι: Αντώνης Ανδρικάκης, 1988
 Λίγο-λίγο, Μουσική: Νίκος Ιγνατιάδης / Ερμηνεία: Γιάννης Πετρόπουλος (9), Γιάννης Πετρόπουλος-Λία Βίσση (1), Νίκος Ιγνατιάδης (1) / Στίχοι: Νίκος Ιγνατιάδης (4), Νίκος Ιγνατιάδης-Κική Σεγδίτσα (3), Πάνος Φαλάρας (2), Τζένη Μπίσια (1), 1989
 Τίνα Σελήνη, Μουσική & Στίχοι: Νίκος Ιγνατιάδης (& 1 τραγούδι σε στίχους Κικής Σεγδίτσα), 1990
 Έρωτα ατελείωτε, Γιάννης Καρανίκας, Μουσική: Νίκος Ιγνατιάδης / Στίχοι: Νίκος Ιγνατιάδης (8), Δημήτρης Ιατρόπουλος (1), Νίκος Ιγνατιάδης-Κική Σεγδίτσα (1), Νίκος Ιγνατιάδης-Γιάννης Παπανικολόπουλος (1), 1990

Μουσικά έργα 

 The Olympous Symphony, Μουσική: Νίκος Ιγνατιάδης, Συμμετοχή: Metropole Orkest, CNR, Netherlands, 1988
 Μελωδίες, Μουσική: Νίκος Ιγνατιάδης, Διευθυντής Ορχήστρας Harry van Hoof, CNR Netherlands 1988
 Still in love with you, Μουσική: Νίκος Ιγνατιάδης (& 1 βαλς του Σοπέν), CNR, Netherlands, 1991
 Melodies for lovers, Μουσική: Νίκος Ιγνατιάδης, 2cds (2o cd Still in love with you), CNR, Netherlands, 1993
 Nikos Ignatiadis, Portrait, Μουσικές συνθέσεις του Νίκου Ιγνατιάδη & French, Italian, Greek Medley, ToCo International, 1996
 Greetings from Greece, Δημιουργίες Ελλήνων συνθετών, Διεύθυνση Ορχήστρας: Νίκος Ιγνατιάδης, PMF, 1997
 Gewoon Voor Jou, Μουσική: Νίκος Ιγνατιάδης, CNR, Netherlands, 1997
 The best of Nikos Ignatiadis, Μουσική: Νίκος Ιγνατιάδης, ToCo International, South Africa, 1998
 Nikos feat. Corina - Matia, Μουσική & Στίχοι: Νίκος Ιγνατιάδης (&1 στίχοι: Νίκος Ιγνατιάδης-Will Hoebee), Ερμηνεία: Κορίνα Βαμβακάρη, Sony Music MM, 2000
 Nikos Ignatiadis Holland’s Glorie, Μουσική: Νίκος Ιγνατιάδης, CNR, Netherlands, 2001
 Νίκος Ιγνατιάδης, Η επιστροφή στην πατρίδα (2CDs), Μουσική: Νίκος Ιγνατιάδης, 1o cd-Παιδική Χορωδία του Σπύρου Λάμπρου, solo Δώρα Κατσικογιάννη / 2ο cd METROPOLE ORCHESTRA OF HOLLAND, Μικρή Πολιτεία, 2007
 Inspiration, Μουσική: Νίκος Ιγνατιάδης, Ερμηνεία: Νίκος Ιγνατιάδης (συμμετέχει η Tina Carle), 2007
 The most beautiful and romantic melodies of Nikos Ignatiadis, Μουσική: Νίκος Ιγνατιάδης, ToCo Europe, 2016
 Greek Feelings, Μουσική: Νίκος Ιγνατιάδης (& μουσικά κομμάτια Ελλήνων συνθετών), ToCo International, 2016
 The most beautiful and romantic melodies of Nikos Ignatiadis, Μουσική: Νίκος Ιγνατιάδης, Volume 2, (ορχηστρικά κομμάτια, ένα ποτ-πουρί από μουσικές Ελλήνων συνθετών, ένα τραγούδι με ερμηνεία του Νίκου Ιγνατιάδη και δύο τραγούδια με ερμηνεία Νίκου Ιγνατιάδη-Μαριάννας Γερασιμίδου),ToCo Europe, 2017
 My songbook, Μουσική: Νίκος Ιγνατιάδης, Ερμηνεία: Νίκος Ιγνατιάδης, Μαρία Κανελλοπούλου, Σταματίνα Καντά, Μαριάννα Γερασιμίδου, Άννα-Μαρία Φαβίλη, ToCo Europe, 2018

 A Greek Musical Odyssey, Volume 1, Ποτ-πουρί με μουσικά κομμάτια Ελλήνων συνθετών, Ενορχήστρωση-Πιάνο: Νίκος Ιγνατιάδης, Bell Hill Music, PMF, 2021

Δισκογραφία-45 στροφές & Συμμετοχές 
45 στροφές

 Στον Άη Νικόλα / Στο Περιστέρι,Πόπη Αστεριάδη, Μουσική: Νίκος Ιγνατιάδης / Στίχοι: Άκος Δασκαλόπουλος, 1969
 Γλυκιά Μιρέλλα, Γιώργος Τσίκνης, Μουσική: Νίκος Ιγνατιάδης / Στίχοι: Νίκος Ελληναίος (& Απ’ την αγάπη μας πιο δυνατό), 1969
 Γιατί καλέ μου φίλε / Μακριά-μακριά, Μουσική & Στίχοι: Νίκος Ιγνατιάδης / Ερμηνεία: Κωστής Χρήστου, 1969
 Λόγια-λόγια-λόγια / Ζήτησα λίγη αγάπη, Μουσική: Νίκος Ιγνατιάδης / Ερμηνεία & Στίχοι: Φίλιππος Νικολάου, 1974
 Μίλα Καίτη / Βροχή, αγάπη και φιλιά, Κωστής Χρήστου, Μουσική: Νίκος Ιγνατιάδης / Στίχοι: Πυθαγόρας /  1975
 Και πλέκω και ξεπλέκω / Άιντε γιε μου, Ελένη Βιτάλη, Μουσική: Νίκος Ιγνατιάδης / Στίχοι: Νίκος Ιγνατιάδης (1ο), Φανή Τέζα (2ο), 1975
 Καίγομαι και λιώνω, Μαίρη Αλεξοπούλου, Μουσική: Νίκος Ιγνατιάδης / Στίχοι: Φίλιππος Νικολάου (& Άντρα μου παλληκάρι μου), 1976
 Καίγομαι και λιώνω, Μαίρη Αλεξοπούλου, Μουσική: Νίκος Ιγνατιάδης / Στίχοι: Φίλιππος Νικολάου(& Μια ζωή), 1976
 Κόκκινο γαρύφαλλο / Lonely mandolin (Κόκκινο γαρύφαλλο), Γιάννης Πάριος-Χάρις Αλεξίου, Μουσική & στίχοι: Νίκος Ιγνατιάδης, Αγγλικοί στίχοι: A. Fassois, RCA, Netherlands, 1985

Συμμετοχές 

 Δίσκος: Μεγιέ μελέ, Φίλιππος Νικολάου, (Μουσική: Νίκος Ιγνατιάδης-2 τραγούδια), Στίχοι: Φίλιππος Νικολάου, 1973
 Δίσκος: Πάρτι με τη Χριστίνα, Χριστίνα Καράλη (Μουσική: Νίκος Ιγνατιάδης-2 τραγούδια) / Στίχοι: Νίκος Ιγνατιάδης, 1974
 Δίσκος: Λευτέρης Μυτιληναίος Νο3, (Μουσική: Νίκος Ιγνατιάδης-4 τραγούδια) / Στίχοι: Κώστας Τριπολίτης (2), Πυθαγόρας (1), Νίκος Ιγνατιάδης (1), 1975
 Δίσκος: Χριστιάνα, (Μουσική: Νίκος Ιγνατιάδης-3 τραγούδια) / Στίχοι: Σέβη Τηλιακού, Ανδρέας Αγγελάκης, Φίλιππος Νικολάου, 1975
 Δίσκος: Τι παράπονα είχες, Κωστής Χρήστου, (Μουσική: Νίκος Ιγνατιάδης-2 τραγούδια) / Στίχοι: Πυθαγόρας, 1975
 Δίσκος: Κοίτα το φως, Ελπίδα (Μουσική: Νίκος Ιγνατιάδης-1 τραγούδι) / Στίχοι: Ηλίας Ασβεστόπουλος, 1975
 Δίσκος: Ελένη Βιτάλη, (Μουσική: Νίκος Ιγνατιάδης-1 τραγούδι) / Στίχοι: Φανή Τέζα, 1975
 Δίσκος: Πόσο σ’ αγάπησα, Χριστιάνα, (Μουσική: Νίκος Ιγνατιάδης-2 τραγούδια) / Στίχοι: Φίλιππος Νικολάου, 1976
 Δίσκος: Θα 'θελα, Φίλιππος Νικολάου, (Μουσική: Νίκος Ιγνατιάδης-1 τραγούδι) / Στίχοι: Φίλιππος Νικολάου, 1976
 Δίσκος: Όταν τραγουδώ, Τόλης Βοσκόπουλος, (Μουσική: Νίκος Ιγνατιάδης-2 τραγούδια) / Στίχοι: Νίκος Ιγνατιάδης (1), Μίμης Θειόπουλος (1), 1976
 Δίσκος: Είναι για σένα, Μπέσσυ Αργυράκη, (Μουσική: Νίκος Ιγνατιάδης-2 τραγούδια) / Στίχοι: Νίκος Ιγνατιάδης (1), Γιάννης Πετρίτσης (1), 1977
 Δίσκος: Μη ρωτάς, Δημήτρης Κοντολάζος, (Μουσική: Νίκος Ιγνατιάδης-5 τραγούδια) / Στίχοι: Πυθαγόρας (3), Νίκος Ιγνατιάδης (2), 1977
 Δίσκος: Αν ξαναζούσα, Στράτος Διονυσίου, (Μουσική: Νίκος Ιγνατιάδης-1 τραγούδι) / Στίχοι: Πυθαγόρας, 1977
 Δίσκος: Δούκισσα, (Μουσική: Νίκος Ιγνατιάδης-1 τραγούδι) / Στίχοι: Νίκος Ιγνατιάδης, 1978
 Δίσκος: Είσαι μια συνήθεια, Λίτσα Διαμάντη, (Μουσική: Νίκος Ιγνατιάδης-1 τραγούδι) / Στίχοι: Γιάννης Πάριος, 1978
 Δίσκος: Μεγάλη στιγμή, Μπέσσυ Αργυράκη, (Μουσική: Νίκος Ιγνατιάδης-4 τραγούδια) / Στίχοι: Κώστας Τριπολίτης (2), Νίκος Ιγνατιάδης (1), Γιάννης Πάριος (1), 1979
 Δίσκος: Χριστιάνα, (Μουσική: Νίκος Ιγνατιάδης-5 τραγούδια) / Στίχοι: Τάκης Καρνάτσος (3), Νίκος Ιγνατιάδης (2), 1979
 Δίσκος: Μ΄ ένα χαμόγελο, Πασχάλης (Μουσική: Νίκος Ιγνατιάδης-3 τραγούδια) / Στίχοι: Νίκος Ιγνατιάδης (1), Μάνος Κουφιανάκης (1), Πυθαγόρας (1), 1979
 Δίσκος: Ελπίδα, (Μουσική: Νίκος Ιγνατιάδης-2 τραγούδια) / Στίχοι: Νίκος Ιγνατιάδης (1), Τάκης Καρνάτσος (1), 1979
 Δίσκος: Θα με θυμηθείς, Γιάννης Πάριος (Μουσική: Νίκος Ιγνατιάδης-1 τραγούδι) / Στίχοι: Γιάννης Πάριος, 1979
 Δίσκος: Σ’ αγαπώ, Μαρινέλλα, (Μουσική: Νίκος Ιγνατιάδης-3 τραγούδια) / Στίχοι: Νίκος Ιγνατιάδης (1), Μάνος Κουφιανάκης (1), Γιάννης Πάριος (1), 1979
 Δίσκος: Χριστιάνα, Τι να μας κάνει η νύχτα (Μουσική: Νίκος Ιγνατιάδης-6 τραγούδια), Στίχοι: Τάκης Καρνάτσος (4), Κώστας Τριπολίτης (1), Νίκος Ιγνατιάδης (1), 1980
 Δίσκος: Μπέσσυ (Αργυράκη), (Μουσική: Νίκος Ιγνατιάδης-5 τραγούδια) / Στίχοι: Τάκης Καρνάτσος (3), Κώστας Τριπολίτης (1), Νίκος Ιγνατιάδης (1), 1980
 Δίσκος: Σε χρειάζομαι, Γιάννης Πάριος (Μουσική: Νίκος Ιγνατιάδης-1 τραγούδι), Στίχοι: Δημήτρης Ιατρόπουλος, 1980
 Δίσκος: Δούκισσα, (Μουσική: Νίκος Ιγνατιάδης-1 τραγούδι) / Στίχοι: Τάκης Καρνάτσος, 1980
 Δίσκος: Για σένα μόνο για σένα, Γιώργος & Νίκος Τζαβάρας, (Μουσική: Νίκος Ιγνατιάδης-1 τραγούδι) / Στίχοι: Τάκης Καρνάτσος, 1980
 Δίσκος: Όλα είναι δανεικά, Στράτος Διονυσίου, (Μουσική: 1 τραγούδι) / Στίχοι: Νίκος Ιγνατιάδης, 1981
 Δίσκος: Δική σου για πάντα, Μπέσσυ Αργυράκη, (Μουσική: Νίκος Ιγνατιάδης-1 τραγούδι) / Στίχοι: Ρόμπερτ Ουΐλλιαμς, 1981
 Δίσκος: Για σένα ξανά τραγουδώ, Δούκισσα, (Μουσική: Νίκος Ιγνατιάδης-2 τραγούδια) / Στίχοι: Τάκης Καρνάτσος, 1981
 Δίσκος: Αχ, και να μπορούσα, Πασχάλης, (Μουσική:Νίκος Ιγνατιάδης-1 τραγούδι) / Στίχοι: Τάκης Καρνάτσος, 1981
 Δίσκος: Χρώμα και φως, Νίκος Νομικός, (Μουσική: Νίκος Ιγνατιάδης-2 τραγούδια), Στίχοι: Νίκος Ιγνατιάδης, 1982
 Δίσκος: Κάθε εμπόδιο για καλό, Λίτσα Διαμάντη, (Μουσική: Νίκος Ιγνατιάδης-1 τραγούδι) / Στίχοι: Νίκος Ιγνατιάδης, 1983
 Δίσκος: Εγώ κι εσύ, Γιάννης Πάριος [& 1 τραγούδι Γιάννης Πάριος-Χάρις Αλεξίου], (Μουσική: Νίκος Ιγνατιάδης-5 τραγούδια), Στίχοι: Δημήτρης Ιατρόπουλος (2), Νίκος Ιγνατιάδης (1), Λευτέρης Χαψιάδης (1), Γιάννης Πάριος (1), 1985
 Δίσκος: Μάη μου, Φίλιππος Νικολάου (Μουσική: Νίκος Ιγνατιάδης-8 τραγούδια) / Στίχοι: Δημήτρης Ιατρόπουλος (5), Φίλιππος Νικολάου (3), 1985
 Δίσκος: Η θρησκεία μου είσαι εσύ, Γιάννης Πετρόπουλος, (Μουσική & Στίχοι: Νίκος Ιγνατιάδης-6 τραγούδια), 1986
 Δίσκος: Τι γλυκές που 'ν' οι γυναίκες, Φίλιππος Νικολάου, (Μουσική: Νίκος Ιγνατιάδης-3 τραγούδια) / Στίχοι: Νίκος Ιγνατιάδης (2), Φίλιππος Νικολάου (1), 1986
 Δίσκος: Φακοί επαφής, Γιάννης Λογοθέτης (Μουσική: Νίκος Ιγνατιάδης-1 τραγούδι) / Στίχοι: Γιάννης Λογοθέτης, 1986
 Δίσκος: Μια νύχτα μόνο, Μπέσσυ Αργυράκη, (Μουσική: Νίκος Ιγνατιάδης-7 τραγούδια) / Στίχοι: Νίκος Ιγνατιάδης (4), Δημήτρης Ιατρόπουλος (3), 1987
 Δίσκος: Tina Selini, (Μουσική & Στίχοι: Νίκος Ιγνατιάδης-6 τραγούδια) / Ενορχήστρωση: Harry van Hoof, 1988

 Δίσκος: Τολμώ,  Μαρινέλλα, (Μουσική: Νίκος Ιγνατιάδης-1 τραγούδι) / Στίχοι: Εύη Δρούτσα, 1988

 Δίσκος: Αντιθέσεις, Ελένη Δήμου (Μουσική: Νίκος Ιγνατιάδης-1 τραγούδι) / Στίχοι: Νίκος Ιγνατιάδης-Κική Σεγδίτσα, 1989
 Δίσκος: Όταν μου μιλάς, Γιάννης Πετρόπουλος, (Μουσική & Στίχοι: Νίκος Ιγνατιάδης-2 τραγούδια), 1991
 Δίσκος: Δακρυσμένα μου μάτια, Γιάννης Πετρόπουλο, (Μουσική & Στίχοι: Νίκος Ιγνατιάδης-3 τραγούδια), 1994
 Δίσκος: Nur Ein Lied, Νάνα Μούσχουρη, (Kokkino Garifalo), Μουσική & Στίχοι: Νίκος Ιγνατιάδης / Ερμηνεία: Γιάννης Πάριος-Νάνα Μούσχουρη, Mercury, 1995
 Δίσκος: In Holland, Ντέμης Ρούσσος, (Μουσική-Στίχοι: Νίκος Ιγνατιάδης-1 τραγούδι), BR MUSIC, 1995
 Δίσκος: Nana Latina, Νάνα Μούσχουρη, (Se que volveras [Κόκκινο γαρύφαλλο]), Μουσική: Νίκος Ιγναντιάδης / Ερμηνεία: Νάνα Μούσχουρη-Χούλιο Ιγκλέσιας, Mercury, 1996
 Δίσκος: Εγώ ακόμα σ' αγαπώ, Μαρία Πολυκανδριώτη, (Μουσική-Στίχοι: Νίκος Ιγνατιάδης-1 τραγούδι), Legend Recordings, 2000

 Δίσκος: Ό,τι γεννιέται στην ψυχή, Γιάννης Πλούταρχος, (Μουσική & Στίχοι: Νίκος Ιγνατιάδης-1 τραγούδι), 2008
 Δίσκος: Η ιστορία μιας φωνής, Νάνα Μούσχουρη, (Κόκκινο γαρύφαλλο), Μουσική & Στίχοι: Νίκος Ιγνατιάδης / Ερμηνεία: Νάνα Μούσχουρη-Γιάννης Πάριος, Universal Music Greece, 2008

Κόκκινο γαρύφαλλο 
Το «Κόκκινο γαρύφαλλο», σε μουσική και στίχους Νίκου Ιγνατιάδη, συμπεριλαμβάνεται στον δίσκο του Γιάννη Πάριου, «Εγώ κι εσύ», που κυκλοφόρησε το 1985. Ήταν αυτό από τα πέντε τραγούδια που έδωσε ο συνθέτης στο Γιάννη Πάριο για τον δίσκο που ενθουσίασε τους Γιάννη Πάριο, Αχιλλέα Θεοφίλου και Μάκη Μάτσα κι έτσι προχώρησε η συνεργασία με τη συμμετοχή της Χάρις Αλεξίου στο τραγούδι αυτό. Μάλιστα, την ίδια χρονιά, κυκλοφόρησε ένας δίσκος 45 στροφών από την RCA στην Ολλανδία με το τραγούδι στα ελληνικά αλλά και στα αγγλικά με τον τίτλο «Lonely Mandolin» ερμηνευμένο από τους Γιάννη Πάριο και Χάρι Αλεξίου. Το «Κόκκινο γαρύφαλλο» έγινε μεγάλη επιτυχία και συνόδευσε τους τίτλους αρχής του σήριαλ του Νίκου Φώσκολου, «Καλημέρα Ζωή», από το 2000 μέχρι το τέλος, δηλαδή, το 2006. Το 1995 η Νάνα Μούσχουρη ηχογράφησε το τραγούδι «Κόκκινο γαρύφαλλο» μαζί με το Γιάννη Πάριο για τον προσωπικό της δίσκο «Nur Ein Lied». Ένα χρόνο αργότερα, το 1996, η Νάνα Μούσχουρη συμπεριέλαβε το τραγούδι στον δίσκο της «Nana Latina» αυτή τη φορά με ισπανικό στίχο και το ερμήνευσε μαζί με τον Χούλιο Ιγλέσιας ως «Se que volveras». Η εκτέλεση με τον Γιάννη Πάριο συμπεριλήφθηκε στον δίσκο της Νάνας Μούσχουρη «Η ιστορία μιας φωνής», 2008. Το τραγούδι «Κόκκινο γαρύφαλλο» υπάρχει σε πολλές μουσικές συλλογές του συνθέτη που κυκλοφόρησαν στο εξωτερικό είτε ως ορχηστρικό είτε ερμηνευμένο από διάφορους τραγουδιστές που συνεργάστηκαν μαζί του.

Κινηματογράφος 
Έγραψε μουσική για τις ταινίες:

 Στα σύνορα της προδοσίας, Σκηνοθεσία: Ντίμης Δαδήρας, 1968
 Καυτή εκδίκηση, Σκηνοθεσία: Ντίμης Δαδήρας, 1969
 Δεν υπάρχουν λιποτάκτες, Σκηνοθεσία: Κώστας Ασημακόπουλος, Τραγούδι: Μιχάλης Βιολάρης / Στίχοι: Κώστας Ασημακόπολυλος, 1970
 Οκέυ, φίλε, Σκηνοθεσία: Μάριος Ρετσίλας, Τραγούδια (6): Γιώργος Μαρίνος / Στίχοι: Νίκος Ελληναίος, 1974

Παραπομπές

Πηγές 
https://www.mindblowing-music.com/artist/nikos-ignatiadis/ Σελίδα στα Αγγλικά (Mindblowing Music & Entertainment, Σύντομο βιογραφικό του Νίκου Ιγνατιάδη

https://www.discogs.com/release/5539879-Nikos-Ignatiadis-The-Olympous-Symphony (Συνεργασία με τον παραγωγό Will Hoebbe και τον διευθυντή ορχήστρας Harry Van Hoof για τη CNR Records, Netherlands

https://www.discogs.com/artist/564892-Nikos-Ignatiadis (Νίκος Ιγνατιάδης, δισκογραφία)

https://www.filmy.gr/movies-database/on-the-borders-of-betrayal/ (Νίκος Ιγνατιάδης, μουσική για την ταινία Τα σύνορα της προδοσίας)

https://letterboxd.com/film/film:598733/crew/ (Νίκος Ιγνατιάδης, μουσική για την ταινία Δεν υπάρχουν λιποτάκτες)

https://www.karagiannis-karatzopoulos.com/tainies/peripeteia/item/149-kafti-ekdikisi (Νίκος Ιγνατιάδης, μουσική για την ταινία Καυτή Εκδίκησις)

https://www.discogs.com/master/949640-Mouskouri-Nana-Latina (Νάνα Μούσχουρη-Χούλιο Ιγκλέσιας, «Se que volveras»)

https://retrodb.gr/wiki/index.php/Μουσικό_τετράδιο (Νίκος Ιγνατιάδης-Μουσικό Τετράδιο, ΤΕΔ, 1969)

https://www.retrodb.gr/wiki/index.php/Μουσικές_παραλλαγές (Νίκος Ιγνατιάδης-Μουσικές Παραλλαγές, ΕΙΡΤ, 1970-1974)
Έλληνες διευθυντές ορχήστρας
Έλληνες πιανίστες
Έλληνες συνθέτες
Έλληνες στιχουργοί
Απόφοιτοι του Ωδείου Αθηνών